techiaith/cofnodycynulliad_en-cy huggingface dataset:
English: Thank you, First Minister. You will be aware that, last week, we welcomed to the National Assembly Bruce Adamson, the children's commissioner for Scotland, who gave the first annual commemorative lecture in memory of your predecessor, Rhodri Morgan. Speaking about the Welsh legislation, Mr Adamson said this: 'There is so much that I like. I like the proactive approach to compliance, I think it gives stakeholders the opportunity to influence how children's rights are embedded in legislation and through policy making. But it is not full incorporation.' In your meeting with the children's commissioner next week, First Minister, will you undertake to discuss with her if we may need to take further steps to fully incorporate the UN Convention on the Rights of the Child, whether that be through an amendment to the existing Measure or, if necessary, to a more far-reaching, fully comprehensive incorporation? The issue, I think, is around, First Minister, the ability for the individual child to ensure that their rights are complied with and to have redress. So, I would be very grateful, First Minister, if you would discuss this with our children's commissioner and see if she feels there are further steps that should be taken.
Welsh: Diolch, Prif Weinidog. Byddwch yn ymwybodol, yr wythnos diwethaf, i ni groesawu i'r Cynulliad Cenedlaethol Bruce Adamson, comisiynydd plant yr Alban, a gyflwynodd y ddarlith goffa flynyddol gyntaf er cof am eich rhagflaenydd, Rhodri Morgan. Wrth siarad am ddeddfwriaeth Cymru, dywedodd Mr Adamson hyn: Mae cymaint yr wyf i'n ei hoffi, rwy'n hoffi'r dull rhagweithiol o ymdrin â chydymffurfiad, rwy'n credu ei fod yn rhoi'r cyfle i randdeiliaid ddylanwadu ar sut y mae hawliau plant yn cael eu hymwreiddio mewn deddfwriaeth a thrwy lunio polisi, ond nid yw'n ymgorffori llawn. Yn eich cyfarfod â'r Comisiynydd Plant yr wythnos nesaf, Prif Weinidog, a wnewch chi ymrwymo i drafod â hi a oes angen i ni efallai gymryd camau pellach i ymgorffori'n llawn Confensiwn y Cenhedloedd Unedig ar Hawliau'r Plentyn, boed hynny trwy welliant i'r Mesur presennol neu, os oes angen, i ymgorffori mwy pellgyrhaeddol, cwbl gynhwysfawr? Mae'r broblem, rwy'n credu, Prif Weinidog, yn ymwneud â'r gallu i'r plentyn unigol sicrhau y cydymffurfir â'i hawliau ac i gamau unioni gael eu cymryd. Felly, byddwn i'n ddiolchgar iawn, Prif Weinidog, pe gallech chi drafod hyn gyda'n comisiynydd plant ni a gweld a yw hi'n teimlo bod camau pellach y dylid eu cymryd.
English: Yes, I can give that assurance. We always look to learn from others, but there are sometimes unexpected consequences with full incorporation in areas where some legal problems can be created. That has to be balanced, of course, against the rights of the child and the convention itself, but I will discuss it - I'm sure she'll discuss it with me - in the course of this week to see if there's anything more that we can do to build on the commitment and the action we've already taken.
Welsh: Gallaf, gallaf roi'r sicrwydd hwnnw. Rydym ni bob amser yn ceisio dysgu oddi wrth bobl eraill, ond weithiau ceir canlyniadau annisgwyl o ran ymgorffori llawn mewn meysydd lle gellir creu rhai problemau cyfreithiol. Mae'n rhaid cydbwyso hynny, wrth gwrs, â hawliau'r plentyn a'r confensiwn ei hun, ond byddaf yn ei drafod - rwy'n siŵr y gwnaiff hi ei drafod gyda mi - yn ystod yr wythnos hon i weld a oes unrhyw beth arall y gallwn ni ei wneud i adeiladu ar yr ymrwymiad a'r camau yr ydym ni wedi eu cymryd eisoes.
English: On a similar point, actually, in the report on the Measure's section 1 compliance, Welsh Government stated that as a next step its intention is to: 'review our strategy to support and highlight the importance of participation by children and young people in decisions which affect them.' I've raised before, similarly to Helen Mary, this disconnect between the Government policy and Assembly legislation, which should be made with due regard to article 12 amongst others, and the ability for public bodies that deliver that policy or legislation to observe or ignore article 12 as it suits them, which means that policy or legislative intentions can sometimes be diluted or fail altogether. Obviously, we know about some instances of voluntary observance, but they're the exception rather than the rule. Supporting and highlighting are all very well, but where expectation fails, legislation can step in. Do you think we might have reached that point now?
Welsh: Ar bwynt tebyg, a dweud y gwir, yn yr adroddiad ar gydymffurfiad adran 1 y Mesur, nododd Llywodraeth Cymru mai ei bwriad fel cam nesaf yw: adolygu ein strategaeth i gefnogi ac i dynnu sylw at bwysigrwydd cyfranogiad gan blant a phobl ifanc mewn penderfyniadau sy'n effeithio arnyn nhw. Rwyf i wedi codi hyn o'r blaen, yn yr un modd â Helen Mary, yr anghysondeb hwn rhwng polisi'r Llywodraeth a deddfwriaeth y Cynulliad, a ddylai gael ei wneud gan roi sylw dyledus i erthygl 12 ymhlith eraill, a'r gallu i gyrff cyhoeddus sy'n darparu'r polisi hwnnw neu'r ddeddfwriaeth honno i arsylwi neu anwybyddu erthygl 12 fel sy'n gyfleus iddynt, sy'n golygu y gall bwriadau polisi neu ddeddfwriaethol weithiau gael eu gwanhau neu fethu'n llwyr. Yn amlwg, rydym ni'n gwybod am rai achosion o ufuddhau gwirfoddol, ond eithriad yw'r rhain yn hytrach na'r rheol. Mae cefnogi a thynnu sylw yn iawn, ond lle mae disgwyliad yn methu, gall deddfwriaeth gamu i mewn. A ydych chi'n credu efallai ein bod ni wedi cyrraedd y pwynt hwnnw nawr?
English: I've not seen evidence of it, but I'm open, of course, to any evidence that the commissioner would want to produce in the course of this week to see whether there is evidence of a need to strengthen the commitment that we've already made, and I look forward to that conversation.
Welsh: Nid wyf wedi gweld tystiolaeth o hynny, ond rwy'n agored, wrth gwrs, i unrhyw dystiolaeth yr hoffai'r comisiynydd ei gyflwyno yn ystod yr wythnos hon i weld a oes tystiolaeth o angen i atgyfnerthu'r ymrwymiad yr ydym ni wedi ei wneud eisoes, ac edrychaf ymlaen at y sgwrs honno.
English: As we near the end of the first world war centenary, the focus of commemoration will inevitably be the armistice. We will join the other UK nations in marking the centenary with a national service of thanksgiving on 11 November. That service will be held at Llandaff cathedral.
Welsh: Wrth i ni nesáu at ddiwedd canmlwyddiant y rhyfel byd cyntaf, mae'n anochel mai'r cadoediad fydd pwyslais y coffáu. Byddwn yn ymuno â gwledydd eraill y DU i nodi'r canmlwyddiant gyda gwasanaeth diolchgarwch cenedlaethol ar 11 Tachwedd. Bydd y gwasanaeth hwnnw'n cael ei gynnal yn eglwys gadeiriol Llandaf.
English: Thank you for that answer, First Minister. As you will know, people across Wales have been coming together over the past four years to mark the centenary of the events of the first world war, and I want to pay tribute to your Government for its Cymru'n Cofio Wales Remembers programme, which I think has been exceptionally good and has helped to focus the attention of the nation on what are very important events in our history. That programme, of course, will come to an end as a result of the end of the first world war. What work are you doing to ensure that the legacy of that programme can continue and will you consider extending the opportunity to run, in particular, the website, which has been a very useful portal for commemoration of military events, well into the future and beyond the end of this centenary year?
Welsh: Diolch am yr ateb yna, Prif Weinidog. Fel y gwyddoch, mae pobl ledled Cymru wedi bod yn dod at ei gilydd dros y pedair blynedd diwethaf i nodi canmlwyddiant digwyddiadau'r rhyfel byd cyntaf, a hoffwn dalu teyrnged i'ch Llywodraeth am ei rhaglen Cymru'n Cofio Wales Remembers, yr wyf i'n credu sydd wedi bod yn eithriadol o dda ac wedi helpu i ganolbwyntio sylw'r genedl ar yr hyn sy'n ddigwyddiadau pwysig iawn yn ein hanes. Bydd y rhaglen honno, wrth gwrs, yn dod i ben o ganlyniad i ddiwedd y rhyfel byd cyntaf. Pa waith ydych chi'n ei wneud i sicrhau y gall etifeddiaeth y rhaglen honno barhau ac a wnewch chi ystyried ymestyn y cyfle i redeg, yn benodol, y wefan, sydd wedi bod yn borth defnyddiol iawn ar gyfer coffáu digwyddiadau milwrol, ymhell i'r dyfodol, a thu hwnt i ddiwedd y canmlwyddiant hwn?
English: I can confirm that, last year, I agreed to continue the programme until 2020. The armistice was not the end, of course. We know that the Paris peace conference came and then the Treaty of Versailles, which led to the second world war, but there's a limit to how far we can go in terms of dealing with the legacy of the first world war. It's significant to Wales, of course, because there were two Welshmen involved - David Lloyd George and Billy Hughes. It is said they spoke Welsh to each other. I'm not quite sure, because Billy Hughes was brought up in London of Welsh parentage, I believe. But, anyway, it's hugely important because if young people are to understand the legacy of the first world war, then the legacy of the peace is clearly an important part of that, and how to get it wrong in terms of a peace treaty and how to create problems for the future. So, it will go to 2020. I can assure the Member that we are now considering the legacy of the programme, how the resources that have been developed can be used in the future, and how we avoid a situation where it comes to an end in 2020 and everything's forgotten. That's the last thing we want to see.
Welsh: Gallaf gadarnhau fy mod i wedi cytuno y llynedd i barhau'r rhaglen tan 2020. Nid y cadoediad oedd y diwedd, wrth gwrs. Rydym ni'n gwybod y daeth cynhadledd heddwch Paris ac yna Cytundeb Versailles, a arweiniodd at yr ail ryfel byd, ond ceir terfyn i ba mor bell y gallwn ni fynd o ran ymdrin ag etifeddiaeth y rhyfel byd cyntaf. Mae'n arwyddocaol i Gymru, wrth gwrs, gan fod dau Gymro yn rhan ohono - David Lloyd George a Billy Hughes. Dywedir eu bod yn siarad Cymraeg â'i gilydd. Nid wyf i'n hollol siŵr, oherwydd magwyd Billy Hughes yn Llundain o dras Gymreig, rwy'n credu. Ond, beth bynnag, mae'n eithriadol o bwysig oherwydd os yw pobl ifanc yn mynd i ddeall etifeddiaeth y rhyfel byd cyntaf, yna mae etifeddiaeth yr heddwch yn amlwg yn rhan bwysig o hynny, a sut i wneud pethau'n anghywir o ran cytundeb heddwch a sut i greu problemau ar gyfer y dyfodol. Felly, bydd yn para tan 2020. Gallaf sicrhau'r Aelod ein bod ni'n ystyried etifeddiaeth y rhaglen nawr, sut y gellir defnyddio'r adnoddau a ddatblygwyd yn y dyfodol, a sut yr ydym ni'n osgoi sefyllfa lle mae'n dod i ben yn 2020 ac y mae popeth yn cael ei anghofio. Dyna'r peth olaf yr ydym ni eisiau ei weld.
English: We do recognise that offenders have a higher prevalence of mental health issues than the general population, and we do work with a range of partners, including Her Majesty's Prison and Probation Service and police forces in Wales, to provide mental health support for people in the criminal justice system.
Welsh: Rydym ni'n cydnabod bod problemau iechyd meddwl yn fwy cyffredin ymhlith troseddwyr na'r boblogaeth yn gyffredinol, ac rydym ni'n gweithio gydag amrywiaeth o bartneriaid, gan gynnwys Carchardai a Gwasanaeth Prawf Ei Mawrhydi a heddluoedd yng Nghymru, i ddarparu cymorth iechyd meddwl i bobl yn y system cyfiawnder troseddol.
English: Thank you for that answer, First Minister. During my recent work with health services in Merthyr Tydfil and Rhymney, I was very struck by the high incidences of mental health problems amongst people in parts of our criminal justice system, and I took particular interest in the amount of police time being taken up by the duty of care that they hold towards such vulnerable people. I know we have some incredible initiatives, actually, to help address this, like the clinical adviser project in the Gwent force police area, a model that is soon to be rolled out in the south Wales force area. But what further action can Welsh Government take to ensure places of sanctuary are provided for people with mental health issues that, in turn, can help to free up police resources for front-line policing?
Welsh: Diolch am yr ateb yna, Prif Weinidog. Yn ystod fy ngwaith diweddar gyda gwasanaethau iechyd ym Merthyr Tudful a Rhymni, cefais fy nharo gan y nifer uchel o achosion o broblemau iechyd meddwl ymhlith pobl mewn rhannau o'n system cyfiawnder troseddol, a chymerais ddiddordeb arbennig mewn faint o amser yr heddlu a oedd yn cael ei gymryd gan y ddyletswydd o ofal sydd ganddyn nhw tuag at bobl agored i niwed o'r fath. Gwn fod gennym rai mentrau anhygoel, a dweud y gwir, i helpu i fynd i'r afael â hyn, fel y prosiect cynghorydd clinigol yn ardal heddlu Gwent, model a fydd yn cael ei gyflwyno yn ardal heddlu de Cymru yn fuan. Ond pa gamau eraill all Llywodraeth Cymru eu cymryd i sicrhau bod noddfeydd yn cael eu darparu ar gyfer pobl â phroblemau iechyd meddwl a all, yn eu tro, helpu i ryddhau adnoddau'r heddlu ar gyfer plismona rheng flaen?
English: Of course, policing is a non-devolved service; mental health provision is devolved. It's right to say in 2017 police powers were extended in order to assist people with mental health issues, and there is a great deal of collaborative working with the commissioners, with the police forces and also with the mental health crisis care concordat assurance group, and the regional mental health and criminal justice groups. We have made £7 million available annually since 2015-16 to improve provision for people who present in crisis. There is an advice centre that offers confidential support 24 hours a day as well. In terms of new actions, we have prioritised access to crisis and out-of-hours care in the mental health transformation and innovation fund, and we've received proposals that include around £1 million to support a range of interventions, extending crisis care, liaison services and street triage. So, we will continue to work with the partners that we have in this field in order to make sure that people are steered away from the criminal justice system and towards a service that is more appropriate to them. It's something that I saw in the early 1990s, where people ended up in prison because quite often they had been long term in psychiatric hospitals, they left, they didn't get the support that they needed, they ended up in the criminal justice system, and that's a situation that clearly we want to avoid in the future.
Welsh: Mae plismona, wrth gwrs, yn wasanaeth nad yw wedi ei ddatganoli; mae darpariaeth iechyd meddwl wedi ei datganoli. Mae'n iawn i ddweud yn 2017 yr ehangwyd pwerau'r heddlu er mwyn cynorthwyo pobl â phroblemau iechyd meddwl, a cheir llawer iawn o weithio ar y cyd gyda'r comisiynwyr, gyda'r heddluoedd a hefyd gyda'r grŵp sicrwydd concordat gofal argyfwng iechyd meddwl, a'r grwpiau iechyd meddwl a chyfiawnder troseddol rhanbarthol. Rydym ni wedi rhoi gwerth £7 miliwn ar gael bob blwyddyn ers 2015-16 i wella'r ddarpariaeth ar gyfer pobl sydd i'w gweld mewn argyfwng. Ceir canolfan gynghori sy'n cynnig cymorth cyfrinachol 24 awr y dydd hefyd. O ran camau gweithredu newydd, rydym ni wedi blaenoriaethu mynediad at ofal argyfwng a'r tu allan i oriau yn y gronfa gweddnewid ac arloesi iechyd meddwl, ac rydym ni wedi derbyn cynigion sy'n cynnwys tua £1 filiwn i gynorthwyo amrywiaeth o ymyraethau, i ymestyn gofal argyfwng, gwasanaethau cyswllt a brysbennu ar y stryd. Felly, byddwn yn parhau i weithio gyda'r partneriaid sydd gennym ni yn y maes hwn er mwyn gwneud yn siŵr bod pobl yn cael eu llywio oddi wrth y system cyfiawnder troseddol a thuag at wasanaeth sy'n fwy priodol iddyn nhw. Mae'n rhywbeth a welais ddechrau'r 1990au, pan oedd pobl yn mynd i'r carchar oherwydd yn aml iawn roeddent wedi bod mewn ysbytai seiciatrig am gyfnod hir, gadawsant, ni chawsant y cymorth yr oedd ei angen arnynt, cyraeddasant y system cyfiawnder troseddol yn y pen draw, ac mae honno'n sefyllfa yr ydym ni'n amlwg eisiau ei hosgoi yn y dyfodol.
English: First Minister, in England, offenders with mental health problems are being referred to health services as part of community sentences, in an effort to steer them away from jails. Under a pilot scheme in five areas, psychologists and a panel comprising justice and health officials have been providing information to judges or magistrates to determine whether offenders should be required to receive treatment. A recent Ministry of Justice study found that when offenders were given a mental health treatment requirement as part of their sentence, they were significantly less likely to reoffend. Will the First Minister undertake to hold discussions with the Ministry of Justice about introducing a similar scheme in Wales, please?
Welsh: Prif Weinidog, yn Lloegr, mae troseddwyr â phroblemau iechyd meddwl yn cael eu hatgyfeirio i wasanaethau iechyd yn rhan o ddedfrydau cymunedol, mewn ymdrech i'w llywio oddi wrth garchardai. O dan gynllun arbrofol mewn pum ardal, mae seicolegwyr a phanel yn cynnwys swyddogion cyfiawnder ac iechyd wedi bod yn darparu gwybodaeth i farnwyr neu ynadon i benderfynu ar ba un a ddylai fod yn ofynnol i droseddwyr gael triniaeth. Canfu astudiaeth ddiweddar gan y Weinyddiaeth Gyfiawnder bod troseddwyr y rhoddwyd gofyniad triniaeth iechyd meddwl iddynt yn rhan o'u dedfryd yn llawer llai tebygol o ail-droseddu. A wnaiff y Prif Weinidog addo cynnal trafodaethau gyda'r Weinyddiaeth Gyfiawnder ynghylch cyflwyno cynllun tebyg yng Nghymru, os gwelwch yn dda?
English: That's not a particularly new scheme. Schemes of that sort have been around for many, many years in terms of looking to deal with people for whom prison is not the appropriate response when they find themselves in the criminal justice system. Now, I don't know who funds those schemes, whether they are funded by the Ministry of Justice - and justice, of course, is not as yet devolved. But, clearly, we will always look at pilots elsewhere. As I say, it's not clear what these pilots are designed to do at the moment, nor is it clear who is funding them, but if there was funding available from the MOJ, well, of course, it's something that we'd like to look at.
Welsh: Nid yw hwnnw'n gynllun arbennig o newydd. Mae cynlluniau o'r math yna wedi bod o gwmpas ers blynyddoedd maith iawn o ran ceisio ymdrin â phobl nad carchar yw'r ymateb priodol ar eu cyfer pan fyddant yn canfod eu hunain yn y system cyfiawnder troseddol. Nawr, nid wyf i'n gwybod pwy sy'n ariannu'r cynlluniau hynny, pa un a ydynt yn cael eu hariannu gan y Weinyddiaeth Gyfiawnder - ac nid yw cyfiawnder, wrth gwrs, wedi ei ddatganoli hyd yn hyn. Ond, yn amlwg, byddwn bob amser yn edrych ar gynlluniau arbrofol mewn mannau eraill. Fel y dywedaf, nid yw'n eglur beth mae'r cynlluniau arbrofol hyn wedi eu cynllunio i'w wneud ar hyn o bryd, ac nid yw'n eglur ychwaith pwy sy'n eu hariannu, ond pe byddai cyllid ar gael gan y Weinyddiaeth Gyfiawnder, wel, wrth gwrs, mae'n rhywbeth yr hoffem ni ei ystyried.
English: Clearly, there's a link between drug abuse and mental health problems, and, from research I've looked at today, it would cost about £500 million to deal with drug-related crime for the individuals involved here in the UK. Now, there are many arrest referral schemes, but the take-up for them is quite low. They do things like methadone maintenance programmes to reduce both illegal heroin and related crime; they have medically supervised detoxification and counselling services, as has been mentioned previously. Now, I know we don't have power over the criminal justice system here in Wales, although on these benches we would like to see that come here, so what are you doing in relation to trying to target resources at those who are dependent on drugs in our society? I went out with police in Port Talbot only a few weeks ago, and most of the people that we went out to assess or to look at were on drugs, were on heroin. This is something that is around us every day. How are you getting to grips with these particular schemes and working with the UK Government to ensure that they're working here in Wales?
Welsh: Yn amlwg, ceir cysylltiad rhwng camddefnyddio cyffuriau a phroblemau iechyd meddwl, ac, o waith ymchwil yr wyf i wedi edrych arno heddiw, byddai'n costio tua £500 miliwn i ymdrin â throseddu sy'n gysylltiedig â chyffuriau ar gyfer yr unigolion dan sylw yma yn y DU. Nawr, ceir llawer o gynlluniau atgyfeirio ar ôl arestio, ond mae'r nifer sy'n manteisio arnyn nhw yn eithaf isel. Maen nhw'n gwneud pethau fel rhaglenni cynnal methadon i leihau heroin anghyfreithlon a throseddau cysylltiedig; mae ganddyn nhw wasanaethau dadwenwyno â goruchwyliaeth feddygol a chwnsela, fel y soniwyd eisoes. Nawr, gwn nad oes gennym ni rym dros y system cyfiawnder troseddol yma yng Nghymru, er yr hoffem ni ar y meinciau hyn weld hynny'n dod yma, felly beth ydych chi'n ei wneud o ran ceisio targedu adnoddau at y rhai hynny sy'n ddibynnol ar gyffuriau yn ein cymdeithas? Euthum allan gyda'r heddlu ym Mhort Talbot dim ond ychydig wythnosau yn ôl, ac roedd mwyafrif y bobl yr aethom ni allan i'w hasesu neu eu harchwilio ar gyffuriau, ar heroin. Mae hyn yn rhywbeth sydd o'n cwmpas bob dydd. Sut ydych chi'n mynd i'r afael â'r cynlluniau penodol hyn ac yn gweithio gyda Llywodraeth y DU i sicrhau eu bod nhw'n gweithio yma yng Nghymru?
English: Well, tackling drug misuse is a complex issue. We've always seen it in terms of health rather than in terms of it being a crime. The suppliers and the dealers are criminals; the users are victims and they are people who need help through the health system rather than through the criminal justice system. We have, of course, the substance misuse strategy and the plans that are associated with that, and that guides what we are doing in terms of reducing the harm associated with substance misuse. In terms of misuse in prisons, well, the services are delivered in line with clinical guidance and with prison health teams. We also have a programme called take home Naloxone that is provided to prisoners at the point of release within prisons across Wales. That's helped to target drug-related deaths in the community. Naloxone, of course, is a drug that reverses the effects of a heroin overdose or, indeed, morphine drugs and that family - overdoses of those drugs - and brings people back very quickly, in seconds, from a situation where perhaps they're in difficulty with breathing, particularly, and in danger of dying. So, being able to provide the immediate support for people to avoid dying of a drug overdose is the first step. Secondly, of course, the substance misuse strategy looks at moving people on, long term, away from the drugs that have captured their lives for many years.
Welsh: Wel, mae mynd i'r afael â chamddefnyddio cyffuriau yn fater cymhleth. Rydym ni wedi ei ystyried erioed fel mater iechyd yn hytrach na'i fod yn drosedd. Mae'r cyflenwyr a'r gwerthwyr cyffuriau yn droseddwyr; mae'r defnyddwyr yn ddioddefwyr ac maen nhw'n bobl sydd angen cymorth drwy'r system iechyd yn hytrach na thrwy'r system cyfiawnder troseddol. Mae gennym ni, wrth gwrs, y strategaeth camddefnyddio sylweddau a'r cynlluniau sy'n gysylltiedig â honno, ac mae hynny'n llywio yr hyn yr ydym ni'n ei wneud o ran lleihau'r niwed sy'n gysylltiedig â chamddefnyddio sylweddau. O ran camddefnyddio mewn carchardai, wel, darperir y gwasanaethau yn unol â chanllawiau clinigol a chyda thimau iechyd carchardai. Mae gennym ni raglen hefyd o'r enw cymryd adref Naloxone a ddarperir i garcharorion ar adeg eu rhyddhau mewn carchardai ledled Cymru. Mae hynny wedi helpu i dargedu marwolaethau cysylltiedig â chyffuriau yn y gymuned. Cyffur yw Naloxone, wrth gwrs, sy'n gwrthdroi effeithiau gorddosio ar heroin neu, yn wir, cyffuriau morffin a'r teulu hwnnw - gorddosau o'r cyffuriau hynny - ac mae'n dod â phobl yn ôl yn gyflym iawn, mewn eiliadau, o sefyllfa lle efallai y maen nhw'n cael anhawster i anadlu, yn arbennig, ac mewn perygl o farw. Felly, gallu darparu'r cymorth ar unwaith i bobl osgoi marw o orddos o gyffuriau yw'r cam cyntaf. Yn ail, wrth gwrs, nod y strategaeth camddefnyddio sylweddau yw symud pobl ymlaen, yn yr hirdymor, oddi wrth y cyffuriau sydd wedi rheoli eu bywydau am flynyddoedd lawer.